ਪੁਲਾਵ
ਪੁਲਾਵ ਜਾਂ ਪਿਲਾਫ, ਇੱਕ ਭਾਰਤੀ ਉਪਮਹਾਂਦੀਪ ਦਾ ਪਕਵਾਨ ਹੈ ਜੋ ਚਾਵਲ ਤੋਂ ਬਣਾਇਆ ਜਾਂਦਾ ਹੈ। ਕੁਝ ਹਾਲਾਤਾਂ ਵਿੱਚ, ਚਾਵਲਾਂ ਨੂੰ ਭੂਰੇ ਜਾਂ ਸੋਨੇ ਦੇ ਰੰਗ ਨੂੰ ਪ੍ਰਾਪਤ ਕਰਨ ਲਈ ਪਹਿਲਾਂ ਤੇਲ ਵਿੱਚ ਥੋੜਾ ਜਿਹਾ ਭੂੰਨਿਆ ਜਾਂਦਾ ਹੈ। ਇਸ ਵਿੱਚ ਪਕਾਏ ਗਏ ਪਿਆਜ਼, ਲਸਣ ਲੌਂਗ, ਕੱਟੇ ਹੋਏ ਗਾਜਰ, ਹੋਰ ਸਬਜ਼ੀਆਂ, ਦੇ ਨਾਲ ਨਾਲ ਮਸਾਲੇ ਦੇ ਮਿਸ਼ਰਣ ਨੂੰ ਸ਼ਾਮਿਲ ਕੀਤਾ ਜਾ ਸਕਦਾ ਹੈ। ਸਥਾਨਕ ਪਕਵਾਨ, ਸੇ ਅਧਾਰ ਤੇ ਇਸ ਵਿੱਚ ਮੀਟ, ਮੱਛੀ, ਸਬਜ਼ੀ, ਪਾਸਤਾ ਜਾਂ ਸੁੱਕੇ ਮੇਵੇ ਸ਼ਾਮਲ ਕੀਤੇ ਜਾ ਸਕਦੇ ਹਨ। ਇਸ ਨੂੰ ਕਈ ਵਾਰ ਚਾਵਲ ਪੁਲਾਵ ਵੀ ਕਿਹਾ ਜਾਂਦਾ ਹੈ। ਮੰਨਿਆ ਜਾਂਦਾ ਹੈ ਕਿ ਇਹ ਪਕਵਾਨ ਪ੍ਰਾਚੀਨ ਭਾਰਤ ਵਿੱਚ ਪੈਦਾ ਹੋਇਆ ਹੈ ਅਤੇ ਉੱਥੋਂ ਪ੍ਰਾਚੀਨ ਇਰਾਨ ਤੱਕ ਫੈਲਿਆ ਹੋਇਆ ਹੈ। ਪੁਲਾਵ ਅਤੇ ਇਸੇ ਤਰ੍ਹਾਂ ਦੇ ਪਕਵਾਨ ਬਾਲਕਨ, ਮੱਧ ਪੂਰਬੀ, ਪੂਰਬੀ ਯੂਰਪ, ਦੱਖਣੀ ਕਾਕੇਸ਼ੀਅਨ, ਕੇਂਦਰੀ ਅਤੇ ਦੱਖਣ ਏਸ਼ੀਆਈ, ਪੂਰਬੀ ਅਫ਼ਰੀਕੀ, ਲਾਤੀਨੀ ਅਮਰੀਕਨ ਅਤੇ ਕੈਰੇਬੀਅਨ ਪਕਵਾਨਾਂ ਲਈ ਆਮ ਹਨ। ਅਫਗਾਨਿਸਤਾਨ, ਅਰਮੀਨੀਆ, ਆਜ਼ੇਰਬਾਈਜ਼ਾਨ, ਬੰਗਲਾਦੇਸ਼, ਇਜ਼ਰਾਇਲ, ਕ੍ਰੀਤ, ਭਾਰਤ, ਇਰਾਨ, ਕਜ਼ਾਕਿਸਤਾਨ, ਰੋਮਾਨੀਆ, ਰੂਸ, ਕੁਰਦਿਸਤਾਨ, ਕਿਰਗਿਸਤਾਨ, ਨੇਪਾਲ, ਪਾਕਿਸਤਾਨ, ਕੀਨੀਆ, ਤਨਜ਼ਾਨੀਆ, ਜ਼ਾਂਜ਼ੀਬਾਰ, ਯੂਗਾਂਡਾ, ਤਜ਼ਾਕਿਸਤਾਨ, ਤੁਰਕੀ, ਤੁਰਕਮੇਨਿਸਤਾਨ, ਜ਼ਿਨਜਿਆਂਗ, ਅਤੇ ਉਜ਼ਬੇਕਿਸਤਾਨ ਵਿੱਚ ਇਹ ਇੱਕ ਪ੍ਰਮੁੱਖ ਭੋਜਨ ਅਤੇ ਇੱਕ ਮਸ਼ਹੂਰ ਡਿਸ਼ ਹੈ।